ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


HOTĂRÂRE
- privind actualizarea devizului general al obiectivului de investiţii “Locuințe pentru tineri, destinate închirierii, județul Prahova, orașul Boldești-Scăeni, Intrarea Pieții, nr.16 (fost nr.5)”


Având în vedere:
· referatul nr.11996/21.06.2022, prin care primarul oraşului propune actualizarea devizului general al obiectivului de investiţii “Locuințe pentru tineri, destinate închirierii, județul Prahova, orașul Boldești-Scăeni, Intrarea Pieții, nr.16 (fost nr.5)”,
· rapoartele de specialitate întocmite de compartimentele de resort, înregistrate sub nr.11998/21.06.2022 și nr.11999/21.06.2022;
- prevederile Legii nr. 273/2006, privind finanţele publice locale, cu modificările şi completările ulterioare, ale Legii nr. 152/1998 privind înfiinţarea Agenţiei Naţionale pentru Locuinţe, republicată şi a Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, aprobate prin HG nr. 962/2001, cu modificările şi completările ulterioare;
· prevederile Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
· adresa nr. 9822/18.05.2022 din partea Agenţiei Naţionale Pentru Locuinţe;
· avizul secretarului general al oraşului Boldeşti-Scăeni, înregistrat sub nr. 12000/21.06.2022;
· avizul comisiilor de specialitate nr. 1 și nr.2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local;
În temeiul prevederilor art. 129 alin. (2), lit. „b”şi alin. (4), lit. „d”, 139 alin. (1)  şi ale art. 196 alin. (1) lit. „a”  din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă actualizarea devizului general – Contribuţie Consiliul Local -  al obiectivului de investiţii „Locuințe pentru tineri, destinate închirierii, județul Prahova, orașul Boldești-Scăeni, Intrarea Pieții, nr.16 (fost nr.5)”, conform anexei, care face parte integrantă din prezenta hotărâre.
Art.2. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice  şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

             
PREŞEDINTE DE ŞEDINŢĂ,
         	BIŢĂ PAUL					               

 CONTRASEMNEAZĂ
							           SECRETAR GENERAL,
				                                       TUDOR FLORINA-NELI




Boldeşti-Scăeni, 27.06.2022

